Samun ja Liisin kanssa 
eläintarhassa
  
Liisi on 3-vuotias ja Samu on 6-vuotias. 
Liisi on Keskilän Pikkuveijarit-päiväkodissa. 
Samu käy Keskilän koulun esikoululuokkaa. 
Liisi ja Samu ovat naapureita. 
He asuvat Keskiläntiellä. 
Liisi asuu numerossa 584 ja Samu asuu numerossa 566. 
Liisi kutsuu Samua joskus kuuskutoseksi. 
Silloin Samu virnistää ja kutsuu Liisiä kasineloseksi. 

Tässä he ovat, Liisi ja Samu. 
He ovat lähdössä eläintarhaan. 
Aurinko paistaa ja Liisi on pukeutunut parhaimpaan hellemekkoonsa. 
Samulla on yllään hihaton T-paita 
ja punavalkoraidalliset sortsit. 
Liisin mielestä Samu näyttää siistiltä. 
Samun mielestä Liisi näyttää söpöltä. 

Samun isä on opettajana Keskilän koulussa. 
Hän on ottanut vapaapäivän 
lähteäkseen Liisin ja Samun kanssa eläintarhaan. 
Samun isän nimi on Samuel S. Samuelson, 
mutta koulussa häntä kutsutaan Tietäjäksi. 
Nimi johtuu siitä, että hän tietää kaiken. 
 Samun isällä on vastaus kaikkiin kysymyksiin. 
  
Samun isä on ottanut kopan mukaan. 
Kopassa on eväät ja juotavaa. 
Kopassa on tietenkin myös kirja, 
itse asiassa kaksikin kirjaa. 
Toinen kirja kertoo eläimistä. 
Toisen kirjan on kirjoittanut kuuluisa amerikkalainen kirjailija 
Ernest Hemingway. 
Kirjan nimi on Kenelle kellot soivat. 

 Saapuessaan Keskilän eläintarhaan he näkevät flamingon. 
Flamingo seisoo yhdellä jalalla, kun se lepää. 
Kuinka monta munaa flamingot munivat, 
Samu kysyy. 
Yhden, hänen isänsä vastaa. 
Joskus kaksi. 
Flamingo munii kaksi munaa vain yhdellä kerralla kolmestasadasta. 
Samun isä tietää vastauksen, kuten aina. 
  
Mutta miksi flamingo näyttää vihaiselta, 
Samu kysyy. 
Ei se ole vihainen. Flamingon nokka on käyrä, 
koska syödessään se työntää nokan syvälle veteen ja siivilöi ruoan vedestä, 
Samun isä vastaa. 
Samu ei ymmärrä selitystä täysin, 
mutta on tyytyväinen kuullessaan, 
ettei flamingo ole vihainen. 

Oijoijjoijoijoi! Liisi kiljahtaa ja osoittaa papukaijoja.

Ovatpas papukaijat upean värisiä! 
Niin, Tietäjä sanoo, 
papukaijat elävät erittäin värikkäillä seuduilla. 
Sen vuoksi ne ovat itsekin niin värikkäitä. 

Siinä ei ole mitään ihmeellistä, 
että flamingo ja papukaija osaavat lentää. 
Mutta pingviini ei osaa. 
Suurin osa pingviineistä asuu Etelänavalla, 
mutta niitä tapaa joskus myös Australiassa ja Etelä-Amerikassa. 
Liisin isä on nähnyt paljon pieniä pingviinejä Etelä-Autraliassa saarella, 
jonka nimi on Phillips-saari. 
Onkohan Etelä-Afrikassa pingviinejä? 
Katsotaan kirjasta, Samun isä sanoo.   

Samun isä, Samuel S. Samuelson eli Tietäjä, Liisi ja Samu 
nauttivat päiväretkestään täysin rinnoin.

Seuraavaksi he näkevät vankilahevosen. 
Liisin setä kutsuu eläintä vankilahevoseksi. 
Eläin on tietenkin seepra. 
Se seisoo takajaloillaan, 
sillä muuten se ei yllä kurkkaamaan aidan yli. 

Näiden kirahvien nimet ovat Pitkä-Paavo 
ja Ei-Niin-Pitkä-Paavo. 
Pitkä-Paavo on sininen ja siinä on keltaisia täpliä. 
Ei-Niin-Pitkä-Paavo on keltainen ja siinä on sinisiä täpliä. 

 
 [image: image18.jpg]


 

 
 Aapo on apina. 
Aaposta on mukava kiipeillä puissa ja syödä banaaneja. 
Päässään Aapolla on aina sininen lätsä, jossa on keltainen kulkunen. 

Aapon tunnistaakin helposti lätsästä. 

Kaltereiden takana on leijona

ja tiikeri.
Leijonalla on komea harja. 
Tiikerillä on raidat. 
Kahta samanlaista tiikeriä ei ole, 
kaikkien raidat ovat erilaiset. 
  
Nyt minua väsyttää, 
Liisi sanoo. 
Sitten he palaavat kotiin Keskiläntielle. 
Liisi mietti, miten onnekas hän onkaan, 
kun hänellä kaksi niin hyvää ystävää kuin 
Samu ja Samun isä. 

  
Kun Liisi palaa 
äidin ja isän luo, 
hän kertoo 

ja kertoo 
heille mukavasta päivästään. 

